Нухажиев Нурди Садин воӀ

Нухажиев Нурди Садин воӀ (вина 1955 шеран 2 октябрехь , Трудовой эвла, Приишимскин кӀошт, Къилбаседа-Кхазакхстанан область, Кхазакхийн ССР, ССРС) — Нохчийн Республикехь адамийн бакъонаш ларйаран векал (омбудсмен) 2006 шеран февралехь дуьйна. Тайпана гӀордало.

 Биографи 
Вина Кхазакхийн ССР Къилбаседа-Кхазакхстанан областан Приишимски кӀоштара Трудовой эвлахь, цига арадаьккхинера цуьнан да-нана. 1957 шарахь доьзал цӀабирзира Нохч-ГӀалгӀайн АССР Нажи-Йуьртан кӀоштара ГӀоьрдала эвла. 1973 шарахь чекхйаьккхира ГӀордалин йуккъера ишкол. 1974—1976 шерашкахь эскарехь вара стратегин лерина ракетийн эскаршкахь Комийн АССР Печора а, Сыктывкар а гӀаланашкахь.

Юридически а, экономикин а лакхара дешар дешна.

1997—1999 шерашкахь — Гуьмсан кӀоштан администрацин коьртан хьалхара гӀовс.

2002—2004 шерашкахь — Россин Президентан Нохчийн Республикера башха векалан гӀуллакх латторан урхаллин хьаькам.

2004 шарахь дуьйна — Нохчийн Республикин правительствон РФ гражданийн Нохчийн махкахь конституцин бакъонаш Ӏалашйаран комиссин председатель, 2005 шарахь дуьйна — Нохчийн Республикин президентан республикехь гражданийн конституцин бакъонаш Ӏалашйаран урхаллин хьаькам.

Соьлжа-ГӀалин сийлахь гражданин (2015 шеран 24 мартехь)Чеченский омбудсмен стал почётным гражданином города Грозный.

 Адаман бакъонийн йуьззина бакъонаш йолу векал 
2006 шеран 20 февралехь Нохчийчоьнан халкъан гуламо Нохчийн Республикин адамийн бакъонийн йуьззина бакъонаш йолу векалан даржехь чӀагӀвинаУполномоченный по правам человека в Чеченской Республике — Основные направления деятельности Уполномоченного по правам человека в Чеченской Республике. Нухажиев дӀахӀотто масех де хьалха республикин парламенто «Нохчийн Республикин адамийн бакъонийн йуьззина бакъонаш йолу векалех» долу закон  тӀеэцна.
2016 шеран 30 декабрехь йухахаьржина оцу даржеВ Чечне избран уполномоченный по правам человека. Regnum. 30.12.16.

 Хьажоргаш 
 Официальный сайт уполномоченного по правам человека в Чеченской Республике 


 Билгалдахарш 

Категори:Нохчийчуьра бакъоӀалашйархой
Категори:Россин регионашкара адаман бакъонийн йуьззина бакъонаш йолу векалш
Категори:ССРС а, Россин а СЛРЭ ракетахой